antibiotiká a sirup na kašeľ
Dobrý deň,lekár mi predpísal Klacid SR.Môžem k tomuto lieku brať aj nejaký sirup na kašeľ?
Dobrý deň,
ďakujeme za Vašu otázku.
Keďže neuvádzate, aký typ kašľa Vás trápi, k prípadnému vzájomnému ovplyvneniu účinku sa neviem s určitosťou vyjadriť. V prípade suchého dráždivého kašľa je možné bez ovplyvnenia účinku antibiotík užívať napríklad liek
Tussical
. Na podporu uvoľňovania hlienov je možné podávať najskôr 3 hodiny po užití lieku Klacid SR
Acetylcystein
, prípadne bez nutnosti časového odstupu prírodný liek s obsahom
extraktu listu brečtana
.
Prajem pekný zvyšok dňa.
S pozdravom
PharmDr. Veronika Kiabová